Tervetuloa Isännän pöydässä -ohjelmaan. Vieraanani on Timo Soini.
Tervetuloa Timo. - Kiitos kutsusta.
Tämä on meidän toinen ohjelmamme. Ensimmäisessä kävimme läpi -
sinun politiikkakarriääriäsi ja siihen liittyviä asioita.
Vähän sivusimme myös hengellisiä asioita.
Tässä toisessa lähdemme liikkeelle ytimestä.
Näemme, että on monenlaisia virtauksia ja painostuksia, -
oppisuuntia ja kaikennäköisiä.
Myös pimeyden voimat sekoittavat kaikkea.
Golgata, eli Raamattu ja Raamatun ydin on, mitä tapahtui Golgatalla.
Näemme, että sielläkin paljon riideltiin.
Niin, että lopulta tuomittiin Jeesus kuolemaan.
Käydäänkö läpi sitä, -
miten sinä näet sen tilanteen, kun näitä oikeudenkäyntejä käytiin.
Se oli vallankumouksellista aikaa, -
koska kansa odotti messiasta.
Messias oli hengellistä johtoa ja Hänen odotettiin vapauttavan -
Rooman vallan alta, vieraan vallan ikeestä maallisessa mielessä.
Kun Jeesus saarnasi ja paransi, -
hän sai valtavat kansanjoukot liikkeelle. Ihmiset seurasivat häntä.
Hän tuli voittosaattueessa Jerusalemiin.
Sitten kuitenkin monet samoista ihmisistä, -
muutama päivä sen jälkeen, huusivat hänelle ristinkuolemaa.
Mitä ihmettä tässä tapahtui? Minun mielestäni tässä kävi niin, -
että uskonnollinen, hengellinen korruptio ja maallinen korruptio -
yhteisvoimin nujersi Kristusta.
Tarkoitan tällä sitä, että Jeesuksen julistus: -
"Minä olen tie ja totuus ja elämä; -
ei kukaan tule Isän tykö muutoin kuin minun kauttani." -
oli sen ajan juutalaiselle eliitille ja kirjanoppineille kauhistus.
Se haastoi heidän valtansa ja oppinsa.
He katsoivat, että se oli jumalanpilkkaa, -
kun Kristus kertoi olevansa Jumalan Poika.
Tämmöisestä miehestä piti päästä eroon.
Kun heillä ei ollut lupaa tappaa, -
niin maalliselle vallalle eli Rooman miehittäjävallalle esitettiin, -
että hän on vaarallinen kiihottaja. Ei ole keisarin ystävä, kapinallinen.
Sitten hänet vietiin Pilatuksen eteen: -
"Tämä on vaarallinen kapinoitsija, väärintekijä."
He tietysti tiesivät, että puhuivat valhetta.
Ei Jeesus ollut Jumalaa pilkannut, vaan oli Jumalan asialla, -
ollen myös itse Jumala.
Pilatus, joka kuulusteli, -
aika äkkiä ymmärsi, että hän on syytön mies.
Pilatus yritti päästää Jeesuksen.
Sanoi: "Minä ruoskitutan hänet ja päästän menemään."
Sitten vedettiin oikeasta narusta: "Et ole keisarin ystävä."
Eli jos tämän miehen päästät, viesti menee, -
että suosit kapinoitsijoita, et pidä kuria, et hoida maaherran hommaa.
Siinä tämän uskonnollisen valehtelun ja poliittisen korruption yhteistyönä -
viaton mies tuomitaan kuolemaan ja viaton veri virtaa.
Mutta näin sen piti mennä, jotta pelastuisimme.
Tämä on huikeata. Muistan, että pienenä poikana tämä ahdisti.
Kun opin tuntemaan tämän asian ja näin elokuvia ja muita, -
jotenkin ajattelin: "Voi kun hän pääsisi vapaaksi."
Vastaushan tulee ristinkuolemassa ja ylösnousemuksessa.
Mietitään tämän päivän hengellistä kenttää.
Kuten juuri totesit, Jeesus on ainut ovi, -
josta ihminen voi pelastua.
Mennään Euroopan- ja maailmanlaajuiseen trendiin, -
joka tällä hetkellä on. Silloinkin vihattiin Jeesusta -
mutta nyt Häntä vihataan eri tavalla. Se on mennyt globaalille tasolle, -
ja puhutaan yhdestä maailmanuskonnosta.
Käytkö tätä läpi. - Tämä on hyvin vaarallinen ajatus.
Ensin yleensä katsotaan, tehoaako ihmisiin se, -
että kielletään Jumala kokonaan. "Ei ole mitään Jumalaa."
Kun huomataan, että ihmisellä on Jumalan kaipuu, -
sanotaan: "Nämä ovat kaikki yhtä jumaluutta.
On luontojumala, ja kaikki uskonnot kertovat samasta asiasta."
Se ei pidä paikkaansa.
Sanotaan, että on islam, hindulaisuutta, monia uskontoja.
Kun Kristus tulee keskiöön, -
silloin esirippu vedetään alas.
Niin kauan on hyväksyvää hyrinää.
"We are the world, we are the children."
"Me ollaan maailma, me ollaan lapsia, ollaan kaikki yhtä."
Mutta kun ajatellaan, mikä pelastuu, -
tulee sama reaktio kuin Kristuksen aikaan.
Häntä vihasivat sekä uskolliset piirit että maalliset piirit, -
koska Hän julkesi sanoa, että vain minun kauttani.
Tänä päivänä sinä itse kuulut katoliseen kirkkoon.
Luin jostain maininnastasi, -
että keskeinen syy oli tämä abortti -
ja miesten ja naisten rooli jumalanpalveluksessa.
Silloin et katsonut samojen silmälasien läpi kuin tänä päivänä, -
jos katsotaan globaalia kehitystä.
Miten nämä asiat ovat sinun ajatuksissasi eläneet?
Kyllä meillä on, kirkkokuntaan katsomatta, -
palavia kristittyjä, jotka todella uskovat.
On niitä kristittyjä, -
jotka eivät ole pelkästään seuraajia vaan opetuslapsia.
Uskon, että näistä kaikista kirkkokunnista pelastutaan, -
koska se on Jumalan työ, Jumalan teko.
Kyllä kaikissa kirkkokunnissa on luopumusta, myöskin omassani.
Tarkoitan tällä sitä, että aletaan miettimään maailmallisesti asioita,-
eikä evankeliumista ja traditioista käsin.
Aletaan muutella sitä maailman- maun ja -menon mukaiseksi.
Sitä taipumista tapahtuu tavallaan kaikkialla.
Silloin evankeliumista lähtee voima.
Kun purkkaa jauhaa, se väljähtyy, maku menee.
Tai jos vichypullon jättää auki, niin aika huonoa on päivän parin päästä.
Tänä päivänä puhutaan paljon maailmanuskonnosta.
Ja myöskin siitä, -
miten tämä ei-uskovaisten maailma, -
puhuit korruptoituneesta maailmasta -
ja ns. uskonnollisesta maailmasta, kun ne lyövät hynttyyt yhteen.
Onko tässä samoja piirteitä?
Tämä on kaikista vaarallisin yhtälö.
Se on sama yhtälö, joka toteutui, kun Kristus ristiinnaulittiin.
Siinä oli sen ajan uskonnollinen johto.
Tavalliset ihmiset, joita Jeesus auttoi, paransi ja rohkaisi, -
tukivat Häntä. Eliitti koki Hänet uhaksi.
Ja samoin poliittinen eliitti.
Minusta tuntuu, että tällaiset ylätasot...
Kun katson kirkkokuntia, niin jos jossain horjumista on, -
sitä on piispaportaassa tai pappiportaassa.
Maallikot, jotka ovat lumpiot lattiassa, rukoilevat ja elävät arjen elämää, -
ovat enemmän evankeliumissa kiinni.
Tältä se minusta näyttää. Sitten maallinen valta, -
joka palvoo mammonaa. Raamatussa sanotaan: -
Ette voi palvoa Jumalaa ja mammonaa.
Eli bisnes, raha, menestys, kulta, kaikki tämä.
Jossain määrin nämä intressit yhtyvät.
Se, mikä on kamala asia, ja muistan, että itsellekin nuorena -
Jeesus-sana oli hyvin vaikea. Käytin monesti sanaa Kristus, -
koska se oli vähän lievempi.
Se nimi jakaa vuohiin ja lampaisiin. - Kyllä se näin on.
Raamatussa sanotaan, että lopunaikana kristityt, -
Jeesukseen uskovat joutuvat vainotuiksi.
Olet poliitikon uralla joutunut -
hengellisten ajatustesi ja toimenpiteidesi kautta -
myöskin vainotuksi.
Yksi esimerkki oli Kanadassa. Käytkö läpi, mikä se juttu oli.
Yleisesti ottaen saan olla aika rauhassa.
Mutta todella kova koettelemus tuli -
toukokuussa 2018. Olin silloin ulkoministeri -
ja virallisella ulkoministerivierailulla Kanadassa.
Minulla on tapana käydä kirkoissa ja palveluksissa.
Semmoiseen yritin mennä mutta sitä ei sinä iltana ollut.
Siellä oli esite iltavigiliasta, siis rukoushetkestä -
abortoitujen sikiöiden muistoksi. Se oli ulkotiloissa klo 21.00
Ajattelin, että menen sinne, ja menin.
Kukaan ei tiennyt, että olen Suomen ulkoministeri, -
enkä puhunut siellä mitään. Pidin kynttilää pystyssä, -
osallistuin siihen rukoushetkeen ja kuuntelin todistuksia.
Valtiosihteerini Samuli Virtanen sanoi: "Otetaan tästä kuva."
"Otetaan vaan." Hän otti kuvan ja twiittasi sen omalta tililtään, -
ei valtion tililtä.
"Täällä sitä ollaan ja tällaiseen ollaan osallistuttu."
Kolmen viikon päästä helvetti oli irti, kun kekattiin, -
että rikonko minä Suomen ulkopolitiikkaa, -
olenko ylittänyt ministerinvalan, toimivaltuuteni, -
kun "Suomen ulkopolitiikan vastaisesti" pidän kynttilää iltahartaudessa.
Ajattelin, ettei ole tottakaan, että tästä nousee tällainen meteli.
En tietenkään taipunut.
Minusta tehtiin kymmenkunta kantelua oikeuskanslerille.
Oikeusoppineet haukkuivat, kaikki haukkuivat, tai ei ihan kaikki -
mutta melkein kaikista puolueista:
"Siellä se aborttia vastustaa vieraalla maalla."
Se oli vakava juttu, että oikeuskanslerille tehtiin kantelut.
Jos antaa aihetta, että lakia on rikottu, niin tulee kenkää.
Kansleri tutki ja media hutki, ja hutkikin kunnolla.
Monessa pääkirjoituksessa vaadittiin minun eroani, -
että potkut pitää antaa. Oikeuskansleri totesi, -
että Soini on ollut vähän varomaton mutta lakia ei ole rikottu.
Se ei tietenkään riittänyt.
Eduskunnassa sen aikaiset oppositiopuolueet -
tekivät henkilökohtaisen epäluottamuslause-esityksen.
Yleensä eduskunnassa epäluottamuslause-esitys -
tehdään koko hallitukselle.
Olkoon bensanhinnasta, veroista tai maataloudesta.
Tämä kohdistui minuun yksittäisenä ministerinä.
Että olen vahingoittanut Suomen mainetta ja tehnyt väärin.
Voitin sen äänestyksen äänin 100 vastaan 60.
Kyllä ne puolustajat olivat vähissä. 100 ääntä sain, että voitin -
mutta julkisesti eduskunnassa -
ei kovinkaan moni kansanedustaja puolustanut.
Eduskunnan ulkopuolellakin heitä oli aktiivikristityissä, eipä juuri muualla.
Aivan. Tämä herättää monia ajatuksia, varmaan sinussakin.
Jos mennään siihen juureen.
Siinähän oli sikiön elämisestä tai murhaamisesta kysymys.
Sikäli kun minä ymmärrän, -
Jumalan ajatusmaailmassa juuri tämä on yksi suurimpia syntejä, -
mitä maailmassa tehdään. Se on juuri sikiöiden surmaaminen.
Kyllä se näin on. Minun omatuntoni kristittynä ei anna siinä periksi.
En voi politiikassa ulkoistaa tätä asiaa, koska se on osa lainsäädäntöä.
Minulle moni sanoi aikoinaan: "Timo, ole tästä hiljaa."
"Menetät ääniä." "Et tule valituksi."
Olen joskus saanut tässä maassa eniten ääniä, -
toiseksi eniten ja kolmanneksi eniten.
Moni äänesti minua siitä huolimatta. Sanoi: "Olen eri mieltä tästä asiasta, -
mutta kun uskallat olla tätä mieltä, ole vaan."
Se oli hämmästyttävä prosessi, -
koska tähän liittyi oikeastaan yksi ihme.
Olen sitä hämmästellyt kaikki nämä vuodet.
Kun se oikeuskanslerin tutkintapyyntö tuli, -
se oli todella kova paperi.
Siihen piti vastata juridisesti enkä minä osannut.
Sain sähköpostin Alice-nimiseltä juristilta, -
joka työskenteli Brysselissä.
Hän oli huomannut, että tämmöinen asia velloo Suomen mediassa.
Hän sanoi, että voi auttaa.
Toimitin hänelle sen kirjelmän.
Hän käännätti sen englanniksi, koska ei hän puhu suomea.
Hän sitten sanoi, että työskentelee tämän asian parissa.
Noin kolme viikkoa meni -
ja häneltä tuli 66-kohtainen, 15-sivuinen täydellinen vastaus -
englanniksi oikeuskanslerin kysymyksiin.
Ja penniäkään ei maksanut.
Referoin siitä, löin oikeuskanslerille, eikä voitu tuomita.
Alice from wonderland.
Tuli tämmöinen Alice pyytämättä ja yllättäen, niin kuin sanotaan.
Mistä hän tuli? Juuri hän osasi vastata.
Kyllä tämä on varjelus ja kaitselmus.
Poliittiset kysymykset ovat eri asia. Siinä osaan puolustautua.
Mutta juridinen kysymys.
Siinä oli kaikki ennakkotapaukset vastaavasta toiminnasta, -
kun ministerit eri maissa -
olivat erinäköisissä syytekohdissa puolustaneet itseään.
Tämä on valtava asia. En osannut sitä edes pyytää. Rukoilin vain.
Se vain tuli. - Jumala on hyvä Jumala, -
ja Hän halusi näyttää, kuka päättää.
Kyllä se juuri näin oli. Sittemmin olen Alicen tavannut.
Hän on aivan käsittämätön lahjakkuus.
Kysyin, miksi hän sen teki. Hänen vastauksensa oli: -
"Koska pystyin auttamaan."
Olet eduskunnassa paljon puhunut kollegoiden kanssa.
Olet puhunut myös näistä arvoasioista, kristillisistä arvoista, -
uskosta, Jumalasta, Jeesuksesta.
Onko tullut sellaisia hyviä keskusteluja?
Kyllä on tullut paljonkin hyviä.
Esimerkiksi kollegani Antero Laukkanen, erittäin hyvä ystäväni.
Hyvinkin syvällisiä keskusteluja, ja on monia muita.
Kyllä siellä sentään pinnan alla on.
Mutta paine on aika kova.
Täytyy myöntää, että minäkin jouduin -
puolueen puheenjohtajana, kansanedustajana, ministerinä -
miettimään, mikä on sopivaa ja mikä ei.
Minullekin sanottiin: "Nyt se Soini kalastelee jo sielläkin."
Kyllä tämä vaikuttaa supistavasti.
En ole synnitön, olen virheitä tehnyt minäkin -
ja joskus vaiennut, kun olisi pitänyt suu avata.
Pinnan alla puhutaan paljon, koska ahdistusta ja hätää on paljon.
Kansanedustajat, puoluekantaan katsomatta, -
joutuvat paljon kohtaamaan ihmisten hätää.
Heissä on paljon moraalisia ihmisiä. Vaikkei olisi aktiivikristittyjäkään, -
he koittavat auttaa ihmisiä.
Olen nähnyt sinun saarnojasi YouTubessa.
Olet aika ahkerasti käynyt eri puolilla Suomea -
viimeisen vuoden, kahden aikana.
Olen ihaillut sinun Raamatun tuntemustasi -
ja sitä osuvuutta. Sinulla on hyvä taito -
tavallisen ihmisen tasolla tuoda raamatullisia asioita.
On tärkeää, että se menee perille.
Mikä on sinua tähän innoittanut ja mitä havaintoja olet tehnyt kentällä?
Tämä on hyvin mielenkiintoinen asia. Kun olin aktiivipolitiikassa, -
nyt en ole minkään puolueen jäsen, se oli hieman arkaa.
Silloin ajattelin, miten tämä sotkee.
Jos Soini puhuu täällä, niin onko Perussuomalaisten kanta sama.
Sitten tutustuin Aki Miettiseen ja Juhani Huotariin.
Joskus he pyysivät minua mukaansa.
Ajattelin, että se on ekumeeninen keikka.
Lähdin helluntaiveljien kanssa pienelle kierrokselle.
Sehän oli hauskaa.
Näin, että ne kaverit ovat tehneet kymmeniä vuosia tällaista työtä.
Sitten meitä alettiin kutsumaan.
Sen jälkeen on kutsuttu eri kirkkokuntiin.
Etenkin miestenpiirit ovat sellaisia.
Suomessa kokoontuu paljon miestenpiirejä.
Niihin kysyntä on ollut valtavaa.
Nyt olen rohjennut enemmän mennä, kun ei ole poliittista viittaa.
En häpeä poliittisia juuriani. Olen vennamolainen tänä päivänäkin.
Se on jotenkin helpompaa, kun kukaan ei voi sanoa: -
"Kierrät maata sen takia, kun haluat saada ääniä."
Oletko päässyt juttelemaan ihan rivi-ihmisten kanssa?
Sieltähän ei meinaa päästä pois.
On ollut montakin hyvää tilaisuutta. Ja myös naistenpiirejä.
Kun lupasin mennä Lapualle miesten- piiriin, sieltä otettiin yhteyttä: -
"Ei käy, että käyt vain ukoille puhumassa."
Jouduin olemaan siellä yötä, koska naisilla oli aamupiiri.
Näitä on ollut erinäköisiä ja ihmiset tulevat keskustelemaan.
Suomalaisethan ovat hyvin arkoja.
Meillä on ihmisiä, joilla on hieno sydämenvakaumus, -
mutta he eivät ole puhujia.
He teoilla, rakentamalla, kuljettamalla, telttoja kokoamalla, -
tällä tavalla osallistumalla tekevät evankeliumintyötä.
Se on tehnyt minuun suuren vaikutuksen, -
koska olen ollut aika pessimistinen.
Olen ajatellut, että koko homma on huti.
Se tavallisten ihmisten arkirakkaus on hyvin voimakas.
Tässä ei ole paljon aikaa mutta -
oletko tullut sellaiseen kysymykseen, että kun kansa on luopunut Herrasta, -
niin lasku sen seurauksista kansantalouteen, -
ihmisten sairastavuuteen, mielenterveyteen on aika huikea.
Kuitenkin ihmisten pitäisi se ymmärtää. Mitä pitäisi tehdä?
Jos puhun talouden ja politiikan termein, -
niin olemme menossa konkurssiin ja kuolemassa sukupuuttoon.
Meidän velkaantumisasteemme ja -tahtimme on kestämätön -
ja syntyvyys on romahtanut.
Tällaisen maallisen epäonnistumisen merkit -
ovat selkeästi olemassa. Kyllä tämä huolestuttaa.
Näen, että näillä on syy-seuraussuhde, kuten totesit.
Jos ajatellaan, että vankiloissa on paljon -
ja olen kuullut ja lukenutkin, että pienillä lapsilla ja koululaisilla -
mielenterveysongelmat ovat melkein suurin sairauden syy.
Kyllä. Tämä on hyvin.... Olen kysynyt, -
mitä maksaa päivä mielenterveyttä. Sillä ei ole mitään hintaa.
Meillä on aina ollut laiminlyötyjä lapsia, huutolaisia, -
sodassa orpoutuneita, paljon vaurioita, -
mutta kuitenkin yleensä oli joku, -
mummo, pappa, joku läheinen, joka huolehti.
Meillä on valtava määrä hylättyjä lapsia.
Ja sellaisia, jotka eivät erota oikeata ja väärää, koska heitä ei ole opetettu.
Siis kuri on rakastavaa.
Se ei koskaan saa olla supistavaa ja pelottavaa vaan suojaavaa.
Tätä meillä on entistä vähemmän.
Meillä on puolitoista minuuttia aikaa.
Annan sinulle vapaan sanan paikan. Eli puhu suoraan katsojillemme.
On ollut suuri ilo saada tilaisuus poliittisen uran jälkeen -
päästä puhumaan eri puolille Suomea.
Olin siinä alkuun hyvin arka, -
koska olen minäkin saanut itseni kiinni siitä ajatuksesta, -
että mitä ihmiset ajattelevat. Vaikka olen koko ikäni korostanut, -
etten välitä tippakaan, mitä ihmiset ajattelevat.
Enkä politiikassa juuri niin tehnytkään.
60 vuotta täytettyäni, -
kun on jonkun verran on kilometrejä takanapäin ja toivottavasti edessäpäin,
olen nähnyt sen, että Jumalan siunaus ja varjelus on iso asia.
Se on meitä jokaista varten.
Elämässäni on tapahtunut paljon onnistumisia ja epäonnistumisia, -
niin kuin jokaisen ihmisen elämässä.
Meillä on kolmio, joka on tehnyt Suomesta toimivan maan.
Demokratia. Se tuli Kreikasta.
Oikeus. Se tuli Roomasta.
Ja usko tuli Jerusalemista.
Jos me tämän muistamme, niin meillä ei Suomessa ole eikä tule hätää.
Raamatussa sanotaan, että kaikista suurin on rakkaus.
Se kestää.
Kiitos Timo. Oli kiva tehdä kaksi ohjelmaa kanssasi.
Me iloitsemme siitä, että tämäkin ohjelma menee aika moneen kotiin -
ja rohkaisee kaikkia katsojia siitä, että meillä on valtakunnassamme -
emeritusministereitä, jotka tietävät, että Jumalan Sana on totta.
Kiitos, kun kutsuit Isännän pöytään.
Mikäli tämä ohjelmasarja on koskettanut sinua, -
voit olla tukemassa sen tuottamista.
Voit soittaa numeroon 0600-02030. Puhelun hinta on noin 13 euroa.
Tai voit lahjoittaa ruudussa näkyvälle pankkitilille -
käyttäen viitettä 8617. Kiitos tuestasi.
Tekstitys: A. Eskola